১৭ জুন মঙ্গলবার থেকে তো কলকাতার জল বেরোতে শুরু করেছে, সে-ই ১১ আর ১২ তারিখের শেষ ও অষ্টম কালবৈশাখীর জল ও ১৪ থেকে মৌসুমি বায়ুর জল। জল বেরোনোর নানা জটিলতা আছে। সে-সব কথা না হয় থাক। কেষ্টপুর খাল দিয়ে যে-জল বেরোনোর সে-জল কেষ্টপুর খালে ঢুকে আর বেরোতে পারে না। কোনো দিনই পারে না। এক স্মৃতিকথায় পারে – যখন বিদ্যাধরী খোলা ছিল। নিচে পাঁক, ওপরে কচুরিপানা, স্রোত নেই, কেষ্টপুরের মোড়ে ক্যান্টনমেন্ট খাল এসে পড়েছে বাগজোলায়, এত জল বেরোবে কোথা